Program
De 23. Universitetsleker

(forkortet utgave, uten bilder og kart)

Trondheim
8. juni og 9. juni 2001

Arrangør : Bedriftsidrettslaget ved NTNU

Velkommen til Universitetslekene
Trondheim-NTNU 8. og 9. juni 2001

På vegne av styret i NTNU-BIL vil jeg ønske alle våre tilreisende idrettsvenner fra Bergen og Oslo hjertelig velkommen til de 23. universitetsleker i Trondheim.  Det er spesielt hyggelig å se igjen mange av de samme gamle traverne år etter år.  Noen av deltakerne har vært med helt siden starten i 1979.

Vi har iherdig prøvd å få med Tromsø uten å lykkes.  Jeg har luftet for Tromsø at de kan arrangere UL i Tromsø i f.eks. 2003.  Tromsø har nylig fått egen idrettshall, som gjør det lettere å kunne arrangere UL i ishavsbyen.

UL for tre år siden ble en sportslig katastrofe for NTNU, der vi lot oss slå av Oslo i sammendraget.  Vi vil gjøre vårt ytterste for at dette ikke skal gjenta seg i år.  Skammen hviler fortsatt på våre skuldre.

Vi prøvde å få med terrengsykling som en egen prøvegren i år.  På grunn av liten interesse fra de tilreisende lagene, ble terrengsyklingen avlyst.  Det var bare en syklist fra Oslo og ingen fra Bergen som var villig til å delta.

Derfor blir det i år de samme 16 øvelsene som tidligere : Badminton damer, badminton herrer, bordtennis damer, bordtennis herrer, bowling damer, bowling herrer, fotball damer, fotball herrer, håndball damer, håndball herrer, skyting, stafett damer, stafett herrer, terrengløp damer, terrengløp herrer og volleyball mixed.  I hver øvelse gis det 4 poeng for seier, 2 poeng for andreplass og 1 poeng for tredjeplass.  Hvis et universitet ikke deltar i en øvelse, gis det 0 poeng.  Det universitetet som har oppnådd flest poeng totalt, tar sammenlagtseieren.

I år har vi flyttet terrengløpet fra Kristiansten Festning og til Lohove (Estenstadmarka).  Årsaken til dette er at det foregår andre arrangementer (musikk-korpssamling) i området rundt festningen.  Det vil bli satt opp transport fra idrettsbygget (lørdag kl. 1000) slik alle våre gjester finner fram til start.  Traseen i Estenstadmarka er mer kupert enn ved Festningen slik at løypa vil kreve sin kvinne og mann.

Bowling foregår som tidligere år på Dora.  Her vil det bli transport fra idrettsbygget på lørdag kl. 1230.

I år har vi lagt banketten til kantina i det nye Realfagbygget.  Her vil ”The Golden Swing Trio” sørge for levende musikk.  Oslo skal i hvertfall ikke vinne banketten i år.

Vi håper at alle atleter får trivelige dager i Trondheim med både idrettslig og sosialt utbytte.

For styret i NTNU-BIL

Håvard Karoliussen
         leder
email. karolius@chembio.ntnu.no, tlf. 73594042
Tidligere Universitetsleker

Universitetslekene ble første gang arrangert i Oslo i 1979.  Årets arrangement er det 23. i rekken.  Nedenfor er det vist en tabell med arrangementsted og tidligere vinnere.  Det har ikke lyktes oss å finne opplysninger om vinnerne i perioden 1979-1983.  Hvis noen av deltakerne sitter inne med opplysninger om vinnerne i de første fem årene, tar vi i mot opplysningene med stor takk.

År	Arrangementsted	Vinner	
1979	Oslo	?	
1980	Trondheim	?	
1981	Bergen	?	
1982	Oslo	?	
1983	Trondheim	?	
1984	Bergen	Bergen	
1985	Oslo	Trondheim	
1986	Trondheim	Trondheim	
1987	Bergen	Bergen	
1988	Oslo	Oslo	
1989	Trondheim	Trondheim	
1990	Bergen	Bergen	
1991	Oslo	Oslo	
1992	Trondheim	Trondheim	
1993	Bergen	Bergen	
1994	Oslo	Oslo	
1995	Trondheim	Trondheim	
1996	Bergen	Bergen	
1997	Oslo	Oslo	
1998	Trondheim	Oslo	
1999	Bergen	Bergen	
2000	Oslo	Oslo	
2001	Trondheim	?	

Vinnere av vandrepokaler er uthevet med bold.  Legg merke til at vi må helt tilbake til 1995 for å finne Trondheims siste seier.
 TIDSPLAN 
DE  23.  UNIVERSITETSLEKER
Trondheim 8. og 9. juni 2001

Fredag 8.juni

10.00  :  Åpning av UL,  Idrettsbygget
10.30 – 15.30 :  Badminton, Idrettsbygget
10.30 - 16.30 :  Fotball (7-er både for damer og herrer),  Dødens Dal
                          10.30 :  Bergen – Oslo,    Herrer  (2x30 minutter)
                          11.40 :  Bergen – Oslo,   Damer  (2x20 minutter)
                          12.30 :  Trondheim – Bergen,   Herrer (2x30 minutter)
                          13.40 :  Trondheim – Bergen,   Damer (2x20 minutter)
                          14.30 :  Oslo  -  Trondheim,  Herrer  (2x30 minutter)
                          15.40 :  Oslo – Trondheim, Damer  (2x20 minutter)
15.30 – 19.30 :  Bordtennis,  Idrettsbygget kjeller
16.30 – 20.00 :  Volleyball (mixed), Idrettsbygget
                           16.30 : Trondheim  -  Bergen
                           17.30 :  Oslo  -  Trondheim
                           18.30 :  Bergen  -  Oslo

Lørdag 9.juni

10.00 – 16.00 :  Håndball, Idrettsbygget (2 x 25 minutter for begge kjønn)
                          10.00 : Bergen – Oslo,  Damer
                          11.00 : Bergen – Oslo,  Herrer
                          12.00 : Trondheim  -  Bergen, Damer
                          13.00 : Trondheim – Bergen, Herrer
                          14.00 : Oslo – Trondheim, Damer
                          15.00 : Oslo – Trondheim, Herrer
10.00 – 14.00 :  Skyting, Idrettsbygget kjeller
11.00 – 11.30 :  Terrengløp (4 km), Lohove (Estenstadmarka)
                                  (transport fra Idrettsbygget kl. 10.00)
13.00 – 14.30 :  Bowling,  Dora Bowlingsenter (transport fra I-bygg kl. 12.30)
16.30 – 17.00 :  Stafett (5. etapper), Gløshaugen (start utenfor hovedbygningen)
19.00 -  02.30  :  Bankett (Pris 200,- pr. pers), Kantina Realfagbygget.

Badminton

Ansvarlig : Trond Vadseth

Sted : Idrettsbygget NTNU

Tid : Fredag 8. juni kl. 10.30 – 15.30

Reglement :  Det spilles 4 DS, 4 HS, 4 MD, 2 DD og 2 HD.
Hver kamp består av 2 sett.  I dame single spilles hvert sett til 11 poeng, i øvrige kamper spilles hvert sett til 15 poeng.  Hvert universitet kan maksimalt benytte 5 spillere av hvert kjønn. Dame- og herreklassen teller hver for seg.  Mixed-kampenes poeng deles likt mellom kjønnene.

Ved poenglikhet :
1.	Høyest positive settpoeng
2.	Høyest positive ballpoeng
3.	Poengdeling

Bordtennis

Ansvarlig : Øystein Moen

Sted : Idrettsbygget NTNU (kjeller)

Tid : Fredag 8. juni kl. 15.30 – 19.30

Reglement :  Et lag består av 2 herrer og 2 damer
Det spilles :
          Single alle mot alle : 4 HS og 4 DS
          Double (herrer og damer) : 1 HD og 1 DD
I alle kamper spilles det best av tre sett.  Dame- og herreklassen teller hver for seg.

Ved poenglikhet :
1.	Innbyrdes oppgjør
2.	Best sett-forskjell
3.	Poengdeling

Bowling

Ansvarlig : Geir Furhovden

Sted : Dora-hallen

Tid : Lørdag 9. juni kl. 13.00 – 14.30
         Transport fra idrettsbygget kl. 12.30

Reglement :  Hvert universitet stiller med 4 damer og 4 herrer.  Alle spiller 4 serier, og alle seriene teller i lagkampen.  Dame- og herreklassen teller hver for seg i poengsammendraget.

Ved poenglikhet :
1.	Høyeste poengsum
2.	Høyeste omgangssum
3.	Høyeste (og evt. nest høyeste osv.) seriesum

Fotball

Ansvarlig : Frode Seland (damefotball) og Arne Eik (herrefotball)

Sted : Dødens Dal (like ved Idrettsbygget)

Tid : Fredag 8/6 kl. 10.30 - 16.30 
                          10.30 :  Bergen – Oslo,    Herrer  (2x30 minutter)
                          11.40 :  Bergen – Oslo,   Damer  (2x20 minutter)
                          12.30 :  Trondheim – Bergen,   Herrer (2x30 minutter)
                          13.40 :  Trondheim – Bergen,   Damer (2x20 minutter)
                          14.30 :  Oslo  -  Trondheim,  Herrer  (2x30 minutter)
                          15.40 :  Oslo – Trondheim, Damer  (2x20 minutter)

Reglement :  Det spilles 7-er fotball for både damer og herrer.  Banestørrelsen blir 60 x 40 m.  Det spilles uten offside.  Målspark erstattes med målkast fra keeperen.  Alt av innbytte foregår som i håndball, for øvrig følges NFF’s regler.  Damene spiller 2x20 minutter med 5 minutters pause, mens herrene spiller 2x30 minutter med 5 minutters pause.

Ved poenglikhet :
1.	Målforskjell
2.	Flest scorede mål
3.	Innbyrdes oppgjør
4.	Poengdeling

Håndball

Ansvarlig : Håvard Karoliussen

Sted : Idrettsbygget NTNU

Tid : Lørdag 9/6 kl. 10.00 – 16.00 
                          10.00 : Bergen – Oslo,  Damer
                          11.00 : Bergen – Oslo,  Herrer
                          12.00 : Trondheim - Bergen, Damer
                          13.00 : Trondheim – Bergen, Herrer
                          14.00 : Oslo – Trondheim, Damer
                          15.00 : Oslo – Trondheim, Herrer

Reglement :  Det spilles 2 x 25 minutter for hvert kjønn med 5 minutters pause mellom omgangene. NHF’s reglement følges. 

Ved poenglikhet :
1.	Målforskjell
2.	Flest scorede mål
3.	Innbyrdes oppgjør
4.	Poengdeling

Skyting

Ansvarlig : Ola Gudmund Storrø

Sted : Idrettsbygget NTNU, Kjeller

Tid : Lørdag 9/6 kl. 10.00 – 14.00 

Reglement :  Hvert lag kan stille med ubegrenset antall skyttere hvor de tre beste teller for hvert lag.  Det skytes 6 serier á 5 skudd på bedriftsskive.  Det skytes på standard avstand.  Lagene holder luftgevær selv.  Ved behov vil det være tilgjengelig et eller flere ekstragevær.  Arrangøren holder skive og skudd på standplass.  Skytetiden er inntil 7 minutter pr. skive.  Ved tvil brukes skytterreglement for bedriftsidrett.

Ved likhet :
1.	Skytter med høyest verdi på siste skive, nest siste skive osv.
2.	Flest tiere, niere osv.
3.	Poengdeling

Stafett

Ansvarlig : Espen Sandnes

Sted : Gløshaugen, start foran hovedbygningen

Tid : Lørdag 9/6 kl. 16.30 – 17.00 

Reglement :  Det løpes 5 etapper (ca lengder)
1.	etappe :  300 m
2.	etappe :  600 m
3.	etappe :  900 m
4.	etappe :  600 m
5.	etappe :  300 m

Antall lag fra hvert universitet er ubegrenset der beste herrelag og beste damelag fra hvert universitet teller i sammendraget.  Dame- og herreklassen teller hver for seg.

Terrengløp

Ansvarlig : Espen Sandnes

Sted : Lohove (Estenstadmarka), start ved parkeringsplass

Tid :  Lørdag 9/6 kl. 11.00 – 11.30
          Transport fra Idrettsbygget kl. 10.00 for tilreisende deltakere.

Det er også mulig å ta buss nr. 8 til Dragvoll.  Bussen stopper like utenfor Trondheim Hotell (på andre side av Kongens gt. utenfor Hotell Augustin).  Bussen går fra byen kl. 0925, 0955 og 1025.  Denne bussen går også forbi Idrettsbygget.  Gå av bussen på holdeplass, Lohove.  Bussen bruker ca 15 minutter fra sentrum til Lohove.

Reglement :  Dame- og herreklassen teller hver for seg.  Løypelengden er ca. 4 km for begge kjønn.  Det er fellesstart for begge klasser samtidig.  Det er ingen begrensning i antall deltakere fra hvert universitet.  De tre beste fra hvert universitet teller i hver klasse.

Det gis følgende terrengløppoeng : 10 poeng (1. plass), 8 (2), 7 (3), 6 (4), 5 (5), 4 (6), 3 (7), 2(8), 1(9).  

Plassering og UL-poeng finnes på grunnlag av den samlede poengsum.  Ved lik tid blir det poengdeling.

Ved poenglikhet  :
1.	Beste enkeltplassering
2.	Nest beste enkeltplassering etc.

Volleyball

Ansvarlig : Ellef Bakken

Sted : Idrettsbygget NTNU

Tid : Fredag 8/6 kl. 16.30 – 20.00 
                          16.30 : Trondheim – Bergen
                          17.30 : Oslo – Trondheim
                          18.30 : Bergen - Oslo
                          
Reglement :  Hvert lag består av 6 spillere pluss inntil 6 innbyttere.  Det forutsettes mixede lag med minst 3 damer på banen til enhver tid.  Det spilles best av 3 sett (running score til 25 poeng).

Ved poenglikhet :
1.	 Største positive settpoeng
2.	Største positive ballpoeng
3.	Poengdeling